Държавен вестник, бр. 98, 2018 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  98
Раздел III
Изисквания към експлоатацията на общест­
вените перални
Чл. 23. Собствениците или ръководителите 
на обществената пералня:
1. осигуряват поддържането на водопро-
водните, канализационните, отоплителни-
те, вентилационните, климатизационните 
и електрическите инсталации в техническа 
изправност;
2. осигуряват специално работно облекло, 
лични предпазни средства и обувки за рабо-
тещите в пералнята съгласно Наредба № 3 от 
2001 г. за минималните изисквания за без­
опасност и опазване на здравето на работещите 
при използване на лични предпазни средства 
на работното място (ДВ, бр. 46 от 2001 г.);
3. създават условия за непрекъснато под-
държане чистотата в обекта, като в края на 
всеки работен ден помещенията, инвентарът 
и съоръженията се измиват и дезинфекцират, 
а в обществените перални по чл. 3, ал. 1, т. 2 
съоръженията се измиват и дезинфекцират 
след всеки клиент;
4. осигуряват поддържането на чистотата 
на територията, прилежаща към обществената 
пералня;
5. извършват текущ ремонт и възстано-
вяване на подови покрития, стени, тавани, 
оборудване и обзавеждане, както и цялостно 
освежаване на помещенията веднъж годишно;
6. осигуряват ефективна защита на обек-
та от насекоми и гризачи и провеждане на 
дезинсекция и дератизация, като сключват 
договор с лице, отговарящо на изискванията 
на Наредба № 1 от 2018 г. за условията и реда 
за извършване на дезинфекции, дезинсекции 
и дератизации (ДВ, бр. 7 от 2018 г.);
7. внедряват Добра производствена прак-
тика, която включва разработена програма 
за последователността на перилния процес 
и система от мерки за поддържане на добро 
хигиенно състояние на помещенията и транс-
портните средства за превоз на пране.
Чл. 24. Представителните за икономическа-
та дейност организации съгласувано с главния 
държавен здравен инспектор разработват ръ-
ководство за Добра производствена практика 
и за въвеждане, прилагане и поддържане на 
постоянни процедури, чието прилагане гаран-
тира безопасност и качество на предлаганата 
перилна услуга.
Чл. 25. (1) Работещите в обществените 
перални подлежат на предварителни и пери-
одични медицински прегледи и изследвания.
(2) Предварителните медицински прегледи 
и изследвания се провеждат преди постъпване 
на работа и включват:
1. преглед от общопрактикуващ лекар 
(ОПЛ) или от лекар – специалист по вътреш-
ни болести;
2. бактериологично изследване за носител-
ство на шигели, салмонели, ентеропатогенни 
Ешерихия коли и коремнотифно носителство;
3. изследвания за чревни хелминти и 
протозои;
4. бактериологично изследване за стафи-
лококово носителство.
(3) Периодичните медицински прегледи 
включват веднъж годишно:
1. преглед от ОПЛ или от лекар – специ-
алист по вътрешни болести;
2. преглед от лекар – специалист по кожни 
и венерически болести.
(4) По епидемиологични показания, по 
преценка на ОПЛ и/или на лекар – специ-
алист по кожни и венерически болести, в 
периодичните медицински прегледи могат 
да се включат и допълнителни прегледи и/
или изследвания.
(5) Резултатите от извършените предва-
рителни и периодични медицински прегледи 
и изследвания се съхраняват в обекта и се 
представят за проверка при поискване от 
контролните органи.
Раздел IV
Изисквания към перилния процес
Чл. 26. (1) Перилният процес в общест-
вените перални по чл. 3, ал. 1, т. 1 включ-
ва подготовка, предварително изпиране, 
дезинфекция, същинско пране, изплакване, 
центрофугиране, сушене, гладене, опаковане, 
експедиция и транспорт.
(2) Перилният процес в обществените 
перални по чл. 3, ал. 1, т. 2 се извършва от 
всеки клиент индивидуално.
Чл. 27. Предаването на пране за изпиране 
в обществените перални по чл. 3, ал. 1, т. 1 
се извършва в специални опаковки за едно-
кратна или многократна употреба (сакове, 
торби, чували и др.). 
Чл. 28. (1) Изпирането и дезинфекцията на 
прането се извършват по термодезинфекци-
онен и химиотермодезинфекционен метод в 
обществените перални по чл. 3, ал. 1, т. 1 и по 
термодезинфекционен метод в обществените 
перални по чл. 3, ал. 1, т. 2.
(2) В обществените перални по чл. 3, 
ал. 1, т. 1 се използват само професионални 
перални машини, които имат технологична 
възможност за програмиране на ниво на вода 
и температурен режим, както и датчик за 
достигната температура.
Чл. 29. (1) В процеса на изпиране за де-
зинфекция се използват само биоциди, раз-
решени за предоставяне на пазара по реда на 
Регламент (ЕС) № 528/2012 на Европейския 
парламент и на Съвета от 22 май 2012 г. от-
носно предоставянето на пазара и употребата 
на биоциди (ОВ, L 167, 27.06.2012 г.) или на 
Закона за защита от вредното въздействие на 
химичните вещества и смеси, при спазване